Antanavas
Antanavas – kaimas Kazlų Rūdos savivaldybėje, 4 km į rytus nuo Pilviškių, greta kelio  136  Vinčai–Pilviškiai–Vilkaviškis , Šešupės dešiniajame krante. Šiauriniu pakraščiu teka Pilvė. Seniūnijos centras, Parko ir Sūduvos seniūnaitijos. Veikia Antanavo pagrindinė mokykla, Kazlų Rūdos viešosios bibliotekos skyrius (nuo 1945 m.), vandens jėgainė, nuo 1935 m. veikia paštas (LT-69068). Išlikusi medinė Antanavo koplyčia (restauruota 2010 m.), Antanavo dvaro parkas, spirito gamykla (nuo 1890 m., dabar priklauso AB „Stumbrui“). Stovi Lietuvos šimtmečio paminklas (pastatytas 2018 m.). Išgaunami mineraliniai vandenys.